ai4bharat/Pralekha huggingface dataset:
وزیراعظم کا دفتر
وزیراعظم نے ممتاز سائنسی اداروں کے ساتھ بات چیت کے بارے میں ٹوئٹ کئے
نئی دہلی، 8 جولائی 2021، مرکزی فنڈ سے چلنے والے 100 سے زیادہ تکنیکی اداروں کے ڈائرکٹروں سے بات چیت کرنے کے بعد وزیراعظم جناب نریندر مودی نے ملک کے ممتاز سائنسی اور ٹکنالوجی اداروں کے ساتھ اپنی بات چیت کی تفصیل پیش کی اور میٹنگ میں پریزینٹیشن دیئے۔ وزیراعظم نے آئی آئی ایس سی بنگلورو، آئی آئی ٹی ممبئی، آئی آئی ٹی چنئی، آئی آئی ٹی کانپور کے بارے میں ٹوئٹ کئے۔
ٹوئٹس کی ایک سیریز میں وزیراعظم نے کہا ،
ممتاز آئی آئی ٹیز اور @iiscbangalore کے ڈائرکٹروں سے مفید بات چیت ہوئی ، جس کے دوران ہم نے بھارت کو آر اینڈ ڈی، اختراع کے لئے ایک مرکز بنانے اور نوجوانوں میں سائنس کو مقبول بنانے سمیت مختلف موضوعات پر تبادلہ خیال کیا۔
@iiscbangalore ٹیم نے روبیٹکس ، تعلیم میں کوششوں مثلاً ریاضی/ سائنس کے اساتذہ کو تربیت دینا، کووڈ۔ 19 کے کام جیسے شعبوں میں اپنی اہم آر اینڈ ڈی پہلوں کے بارے میں ایک دلچسپ پریزینٹیشن پیش کی۔انہوں نے آتم نربھر بھارت وژن میں صحت کو اہمیت دینے کی ضرورت پر زور دیا۔
نائیڈروجن جنریٹر کو آکسیجن جنریٹر میں تبدیل کرنے کے لئے ٹکنالوجی ، کینسر کے علاج کے لئے سیل تھیرپی میں @iitbombay کے بہت زیادہ کام اور ان کی تعلیمی اختراعات مثلاً ایل ایل ے ایس ای پروگرام، ڈیجیٹل ہیلتھ میں ماسٹرز، اے آئی اور ڈاٹا سائنس شروع کرنے کے بارے میں تفصیلات جان کر مجھے خوشی ہوئی۔
@iitmadras کی ٹیم نے کووڈ کو ختم کرنے کی کوششوں مثلاً ایک ماڈیولر اسپتال قائم کرنے ، پاٹ اسپاٹ پریڈکشن، اپنی کثیر موضوعاتی تحقیق اور پرواگرامنگ اور ڈاٹا سائنس میں اپنے آن لائن بی ایس سی پروگرام کے بارے میں بات چیت کی۔ وہ بھارت میں توسیع شدہ ڈیجیٹل کوریج پر بھی کام کررہے ہیں۔
مجھے یہ دیکھ کر فخر ہو اہے کہ آئی آئی ٹی کانپور، بلاک چین ٹکنالوجیز، ایئر کوالٹی کی مانٹرنگ ، الیکٹرانک فیول انجیکشن اور دیگر شعبوں میں مستقبل کو پیش نظر رکھ کر تحقیق اور اختراع کے لئے ایک مرکز بن گیا ہے۔ اسٹارٹ اپس ، پروفیشنلز کی مہارت کے فروغ کے لئے فراہم کرائے جانے والی مدد سے بھارت کی یووا شکتی کو بہت زیادہ فائدہ ہوگا۔
میٹنگ کی تفصیلات یہاں دیکھی جاسکتی ہیں: https://pib.gov.in/PressReleseDetail.aspx?PRID=1733638
۔۔۔۔۔۔۔۔۔۔۔
ش ح۔ا گ۔ن ا۔
U-6328
(
وزارت دفاع
وزیر دفاع کے زیر صدارت دفاعی خریداری کونسل نے 13165 کروڑ روپئے کے بقدر کی تجاویز کو منظوری دی
نئی دہلی، 29 ستمبر 2021:
کلیدی نکات:
- دفاعی ذرائع سے 87فیصد خریداری
- 3850 کروڑ روپئے کی لاگت کے 25 اے ایل ایچ مارک IIIہیلی کاپٹرس
- 4962 کروڑ روپئےکے بقدر راکٹ ایمیونیشن
دفاعی خریداری کونسل  نے 29 ستمبر 2021 کو، وزیر دفاع راجناتھ سنگھ کے زیر صدار میٹنگ میں بھارتی مسلح افواج کی فوجی کاروائیوں سے متعلق ضروریات اور تجدید کاری کی غرض سے، 13165 کروڑ روپئے کی لاگت سے، سرمایہ حصولیابی تجاویز کے لئے ضروریات کی قبولیت  کو منظوری دے دی۔ منظور شدہ مجموعی رقم میں سے، 11486 کروڑ روپئے کے بقدر  خریداری گھریلو ذرائع سے ہے۔
کلیدی منظوریوں میں ہیلی کاپٹرس، گائیڈیڈ میونیشن اور راکٹ ایمیونیشن شامل ہیں۔ ایڈوانسڈ لائٹ ہیلی کاپٹرس  اسکواڈرون کے لئے بھارتی فوج کی ضرورت پر نظر ڈالتے ہوئے، اور اس کی فوجی کاروائیوں سے متعلق تیاریوں کو یقینی بنانے کی غرض سے اس کی انٹیگرل لفٹ صلاحیت کو بہتر بنانے کے لئے، ڈی اے سی نے ’آتم نربھر بھارت‘ اور ’میک ان انڈیا‘ پہل قدمی کو مسلسل فروغ دیتے ہوئے، بائےانڈین ۔ آئی ڈی ڈی ایم کے تحت ایم / ایس ایچ اے ایل سے، تقریباً 3850 کروڑ روپئے کی لاگت سے 25 اے ایل ایچ مارک III ہیلی کاپٹرس کی خریداری کے لئے منظوری دے دی ہے۔ اندرونِ ملک گولہ بارود کی تیاری کو تقویت بہم پہنچاتے ہوئے، ڈی اے سی نے گھریلو ذرائع سے تقریباً 4962 کروڑ روپئے کی لاگت سے، بائے  کے تحت ایچ ای پی ایف / آر ایچ ای راکٹ ایمیونیشن اور ٹرمنلی گائیڈیڈ میونیشن  کی خریداری کے لئے منظوری دی۔4353 کروڑ روپئے کے بقدر دیگر تجاویز کو بھی ڈی ای سے کےذریعہ منظوری دی دی گئی۔
علاوہ ازیں، ڈی اے سی نے خریداری کے عمل کی مؤثریت میں اضافہ کرنے اور مدت میں تخفیف کرنے کے سلسلے میں اقدامات کرنے اور صنعت کے لئے کاروبار کرنے کو مزید آسان بنانے کی یقین دہانی کے لئے، بزنس پروسیس ری ۔انجینئرنگ کے جزو کے طور پر، ڈی اے پی 2020 میں چند ترامیم کے لئے بھی منظوری دے دی ہے۔
نائب صدر جمہوریہ ہند کا سکریٹریٹ
خواتین کے وقار کو برقرار رکھیں اور ان کے لئے ایک محفوظ ماحول یقینی بنائیں: نائب صدر جمہوریہ
نائب صدر جمہوریہ نے بنگلورو میں اسکولی بچوں کے ساتھ رکشا بندھن منایا
نائب صدر جمہوریہ نے زور دے کر کہا کہ سبھی بھارتی شہری بھائیوں اور بہنوں کی طرح ہیں
بہنیں گھر میں خوشی و شادمانی لاتی ہیں: نائب صدر جمہوریہ
نئی دہلی، 22/اگست 2021 ۔ نائب صدر جمہوریہ جناب ایم وینکیا نائیڈو نے آج رکشا بندھن کے موقع پر سبھی لوگوں سے خواتین کے وقار کو برقرار رکھنے اور ہر وقت ان کے لئے ایک محفوظ ماحول یقینی بنانے کی درخواست کی۔
سرکاری دورے پر بنگلورو گئے ہوئے جناب نائیڈو نے یہاں راج بھون میں متعدد مقامی اسکولوں کے بچوں کے ساتھ رکشا بندھن منایا۔ انھوں نے اس مبارک موقع پر لوگوں کو مبارکباد دیتے ہوئے کہا کہ رکشا بندھن بھائیوں اور بہنوں کے درمیان محبت و احترام کے خصوصی اور گہرے بندھن کا تہوار ہے۔
سبھی لوگوں سے اپنے بھائی اور بہنوں کی طرح سلوک کرنے کی درخواست کرتے ہوئے جناب نائیڈو نے کہا کہ اس سے شہریوں کے درمیان اخوت و ہم آہنگی کو فروغ ملے گا اور ہمارا ملک مضبوط ہوگا۔
انھوں نے صدیوں پرانے بھارت کے خاندانی نظام کی ستائش کرتے ہوئے کہا کہ یہ ہمیں بزرگوں کا احترام کرنا سکھاتا ہے اور نوجوانوں میں شراکت داری اور دیکھ بھال کرنے کا جذبہ پیدا کرتا ہے۔ یہ بتاتے ہوئے کہ بہنیں گھر میں خوشی و شادمانی لاتی ہیں، انھوں نے کہا کہ متعدد بھارتی تہوار ایسے ہیں جو خاندانی رشتوں کو مانتے ہیں اور وحدت کے بندھن کو مضبوط کرتے ہیں۔
اس سے قبل دن میں جناب نائیڈو نے ٹوئیٹ کرکے کنڑ، ہندی، تیلگو، ملیالم، تمل، مراٹھی، کونکنی، اڑیہ، بنگالی، آسامی، گجراتی، پنجابی سمیت 13 زبانوں میں رکشا بندھن کی مبارک باد دی۔
جدید اور قابل تجدید توانائی کی وزارت
نئی اورقابل تجدیدتوانائی کی وزارت نے آزادی کا امرت مہوتسوکے تحت :‘‘قابل تجدید توانائی میں خواتین :کارروائی پرزور’’پروگرام کا انعقاد کیا
پدم شری ایوارڈ س سے سرفراز شخصیات سمیت 200سے زیادہ شرکاء نے اس آ ن لائن سیشن میں شرکت کی
نئی اورقابل تجدید توانائی کی وزارت میں سکریٹری نے قابل تجدید توانائی کے شعبے میں خواتین کے کردار اوران کی شرکت کی اہمیت کو اجاگرکیا
نئی اورقابل تجدید توانائی  کی وزارت نے آزادی کا امرت مہوتسومنانے کے لئے اپنے پروگرام ‘‘نئی سرحدیں :قابل تجدید توانائی سے متعلق ایک پروگرام ’’کے دوسرے دن کی تقریبات کا انعقاد کیا۔ وزارت نے ‘‘قابل تجدید توانائی کے شعبے میں خواتین :کارروائی پرزور’’ کے موضوع پرایک آن لائن سیشن کا انعقاد کیا۔ جس میں قابل تجدید توانائی کے شعبے میں خواتین صنعتکاروں اور قائدین کے کردار کا اعتراف کیاگیا۔ اس اجلاس میں پدم شری ایوارڈ سے سرفراز جناب بنکر رائے اور حکومت ہند کے عہدیداروں ، سی ای اوز ، سی ایم ڈیز اورغیرسرکاری تنظیموں ، این جی ڈی ِ، صنعتوں اور بینکنگ اداروں کے نمائندگان اوربین الاقوامی تنظیموں کے مندوبین سمیت دوسو سے زیادہ شرکاء نے حصہ لیا ۔
کلیدی خطاب کرتے ہوئے ، ایم این آرای کے سکریٹری نے قابل تجدید توانائی کے شعبے میں خواتین کے کردار اورحصہ داری کی اہمیت کااعتراف کیااور ڈی آرای طریقہ کارکے لئے ایک اسکیم وضع کرنے اور خواتین اوربچوں کی بہبود کی وزارت کا ساتھ اورزیادہ روابط قائم کرنے اورصنعت سے متعلق مشاورت میں خواتین کے مسائل کو حل کرنے کا عزم کیا۔
قابل تجدید توانائی سے متعلق ملک بھرکی خاتون صنعتکاروں نے خواتین کی ماحولیات کے لئے سازگارتوانائی تک رسائی کے اثرات پرروشنی ڈالتے ہوئے اپنی کامیابی کے واقعات سے مطلع کیا۔ اس کے بعد پالیسی سازوں ، غیرسرکاری تنظیموں ، این جی اوز ، صنعتوں ، بین الاقوامی تنظیموں اوربینکنگ اداروں کے تمام متعلقہ شراکت داروں اورفریقوں نے‘‘ کارروائی پرزور’’پراپنےتاثرات بیان کیے ۔ بیئرفٹ کالج کے بانی جناب بنکررائے نے قابل تجدید پلیٹ فارم پرخواتین کی سرگرم حصہ داری پرزوردیا ۔ ‘‘ری نیو پاور’’ کے لئے بانی چیئرمین محترمہ ویشالی سنہا اور ‘‘وی پاور’’ کی توانائی سے متعلق امورکی ماہر محترمہ مارا بیئرٹز اورلینڈو نے اس بات کی نمایاں طورپر وضاحت کی کہ کس طرح باضابطہ تربیت اورصلاحیت سازی کے اقدامات کی بدولت خاتون صنعتکاروں کی زندگیوں میں تبدیلی لائی جاسکتی ہے ۔ کنیرہ بینک کی ایگزیکیوٹیو ڈائرکٹرمحترمہ اے منی میکھالائی نے خواتین کے لئے فنڈس مختص کرنے ، خواتین پرمرکوز بیداری کی مہم کاآغاز کرنے اورمالیاتی اداروں میں خواتین کے تئیں حساسیت پیداکرنے پرزوردیا۔
وزیراعظم کا دفتر
وزیر اعظم نے جنسن جانسن کو ایشیائی کھیل 2022 میں مردوں کے 1500 میٹر فائنل مقابلوں میں کانسے کا تمغہ جیتنے پر مبارکباد پیش کی
وزیر اعظم جناب نریندر مودی نے جنسن جانسن کو ہونگ زو میں ایشیائی کھیل 2022 کے دوران مردوں کے 1500 میٹر فائنل مقابلوں میں کانسے کا تمغہ جیتنے پر مبارکباد پیش کی ہے۔
وزیر اعظم نے ایکس پر پوسٹ کیا:
’’کانسے کے تمغے کے ساتھ شاندار اسٹیج پر شاندار کارکردگی! مردوں کے 1500 میٹر فائنل مقابلوں میں شاندار کارکردگی کے لیے جنسن جانسن کی زبردست ستائش۔ خدا کرے کہ وہ ہمیشہ عظمت کی نئی بلندیوں سے ہمکنار ہوں۔‘‘
عملے، عوامی شکایات اور پنشن کی وزارت
مرکزی وزیر ڈاکٹر جتندر سنگھ نے کینسر سے متعلق ایک کتاب کا ورچوولی طورپر اجراء کیا، جسے مشہور ڈاکٹر اشوک وید نے ادارت کی ہے
نئی دہلی ،20اگست2020: مرکزی وزیر ڈاکٹر جتندر سنگھ نے جو خود ایک ماہر ذیابیطس ہے اور میڈیکل پروفیشنل ہیں، کینسر سے متعلق ایک کتاب کا آج ورچوولی طورپر اجراء کیا ، جسے مشہور ڈاکٹر اور پدم شری ایوارڈ یافتہ اشوک کے ویدنے مرتب کیا ہے۔اس کتاب کا اجراء آج سے شروع ہونے والی رسولیوں کی تحقیق کے علم سے متعلق تین روزہ ورچوول کانفرنس کے ایک خصوصی اجلاس کے دوران کیا گیا۔
بھارت میں بیماری کے بدلتی ہوئی تصویر کا ذکر کرتے ہوئے ڈاکٹر جتندر سنگھ نے کہا کہ گزشتہ دو دہائیوں میں ذیابیطس ، ہائپرٹینشن، کورونری ، دل کی بیماری اور کینسر جیسی بیماریوں میں اضافے کے ساتھ متعدی بیماریوں سے لے کر غیر متعدی بیماریوں میں ایک خاطر خواہ تبدیلی دیکھنے کو ملی ہے۔ اسی دوران انہوں نے کہا کہ ہم کووڈ جیسی عالمی وبا ء سے اچانک گھر گئے ہیں، جوان لوگوں کے لئے زیادہ خطرناک ثابت ہوئیں ہیں ، جو پہلے سے ہی ان بیماریوں سے دو چارتھے۔
ڈاکٹر جتندر سنگھ نے کہا کہ ملک بھر میں کینسر کا پھیلاؤ تیزی سے بڑھا ہے اوراس نے مختلف اعضاءپر اثر ڈالنا شروع کردیا ہے۔ مثال کے طورپر جموں وکشمیر خصوصاً وادی میں معدے اور آنت سے متعلق اور پھیپھڑوں کے کینسر کے معاملات زیادہ بڑھے ہیں۔شمال مشرقی خطے میں سراور گردن کے کینسرکے مرض سے سب سے زیادہ جانیں جاتی ہیں۔
یوم آزادی کے موقع پر وزیر اعظم جناب نریندر مودی کی طرف سے نیشنل ڈیجیٹل ہیلتھ مشن شروع کئے جانے کی تعریف کرتے ہوئے ڈاکٹر جتندر سنگھ نے کہا کہ یہ ہر بھارتی شہری کو ایک منفرد صحت شناخت فراہم کرے گا، جسے وہ حفظان صحت کی معلومات آسانی سے حاصل کرسکے گا۔ انہوں نے کہا کہ آیوشمان بھارت اور ای-سگریٹ پر پابندی کے ساتھ صحت سے متعلق اہم اقدامات مودی حکومت کی ترجیحات میں شامل رہی ہیں۔
صحت اور خاندانی بہبود کی وزارت
بھارت میں صحت یاب ہونے والے مریضوں کی کل تعداد 95 لاکھ کے پار
صحت یابی شرح 95.40 فیصد ، جو دنیا میں سب سے زیادہ ہے
زیر علاج مریضوں کی تعداد کم ہوکر 3.13 لاکھ ہوئی
نئی دہلی19/دسمبر 2020 بھارت نے عالمی وبا کورونا وائرس لڑائی میں کامیابی حاصل کرنے کا ایک نیا ریکورڈ قائم کیا ہے ۔ بھارت میں مجموعی طور پر صحت یاب ہونے والوں کی تعداد میں تیزی سے اضافے کا رجحان برقرار ہے۔ ملک میں صحت یاب ہونے والے مریضوں کی کل تعداد 95 لاکھ  کو پار کر گئی ۔
زیر علاج مریضوں اور صحت یاب ہونے والے افراد کی تعداد میں کھائی بڑھتی جا رہی ہے ۔ صحت یاب ہونے والوں کی تعداد نے زیر علاج مریضوں کو 92 لاکھ  سے زیادہ کے ساتھ پیچھے چھوڑ دیا ہے ۔صحت یابی کی شرح بھی بڑھ کر 95.40 فیصد ہو گئی ہے ۔ بھارت دنیا بھر میں سب سے زیادہ صحت یابی کی شرح والے ملکوں میں سے ایک ہے۔
صحت یاب ہونے والے کل معاملوں کی تعداد زیر علاج مریضوں کی تعداد سے 30 گنا زیادہ ہے ۔
روزانہ صحت یاب ہونے والے افراد کی بڑھتی تعداد نے نئے معاملوں کو پیچھے چھوڑ دیا ہے جس سے مجموعی طور پر صحت یاب ہونے والے افراد کی تعداد میں اضافے کے ساتھ زیر علاج مریضوں کی تعداد میں بھی مسلسل کمی یقینی ہو گئی ہے۔گزشتہ 24 گھنٹوں کے دوران بھارت میں صرف 22 ہزار 890 کورونا متاثر ہ معاملے پائے گئے ہیں ۔ اسی عرصے کے دوران بھارت میں صحت یابی31,087نئے معاملے درج کئے گئےہیں ۔
گزشتہ 21 دنوں سے صحت یابی کے نئے معاملے انفیکشن کے نئے معاملوں سے تجاوز کر گئے ہیں ۔
ملک کی 5 ریاستوں میں کل صحت یاب ہونے والے مریضوں کی تقریبا 52 فیصد  تعداد ہے ۔
10 ریاستوں /مرکز کے زیر انتظام علاقوں میں صحت یاب ہونے والے صصحت یاب7575.46فیصد نئے معاملے دیکھے گئے ہیں ۔
کیرالہ میں ایک دن میں صحت یاب ہونے والوں کے سب سے زیادہ 4970 نئے معاملے درج کئے گئے ہیں ۔گزشتہ 24 گھنٹوں میں مہاراشٹر میں 4358 اور مغربی بنگال میں 2747 افراد صحت یاب ہوئے ہیں ۔
10 ریاستوں اور مرکز کے زیر انتظام علاقوں میں 76.43 فیصد نئے معاملے ہیں ۔
کیرالہ میں روزانہ سب سے زیادہ 4969 نئے معاملے درج کیے جانے کا رجحان برقرار ہے۔ اسی طرح مغربی بنگال اور چھتیس گڑھ میں 2245 اور 1584 نئے معاملے ہیں ۔
گزشتہ 24 گھنٹوں میں 338 اموات درج کی گئی ہیں ۔
10 ریاستوں /مرکز کے زیر انتظام علاقوں میں 75.15 فیصد نئی اموات ہوئی ہیں ۔ مہاراشٹر میں سب سے زیادہ  اموات ہوئی ہیں ۔مغربی بنگال اور دلی میں روزانہ 44 اور 35 اموات درج کی جا رہی ہیں ۔
بھارت میں روزانہ ہونے والی اموات میں کمی برقرار ہے ۔ گزشتہ 13 دن سے روزانہ 500 سے بھی کم اموات درج کی جا رہی ہیں ۔
۔۔۔۔۔۔۔۔۔۔۔
U-8209
م ن۔ ام۔ر۔ب
(
عملے، عوامی شکایات اور پنشن کی وزارت
ایس ایس سی کی جانب سے امتحانات کے نظام الاوقات کے اعلانات
ایس ایس سی کے تمام افسران اور عملہ اراکین پی ایم کیئرس فنڈ میں
ایک دن کی تنخواہ کا عطیہ دیں گے
نئی دہلی، 16اپریل2020،اسٹاف سلیکشن کمیشن  کی ایک خصوصی میٹنگ کا انعقاد کورونا وائرس وبائی مرض کی صورتحال پر نظر ثانی کی غرض سے کیا گیا۔
جاری لاک ڈاؤن کی بندشوں کو مد نظر رکھتے ہوئے، جن میں سماجی طور پر فاصلہ برقرار رکھنے کے اصول بھی شامل ہیں، اس بات کا فیصلہ کیا گیا کہ ایسے امتحانات کے انعقاد کی تاریخیں جن کے سلسلے میں امیدواران کو ملک کے تمام حصوں سے سفر کرکے آنا ہوتا ہے، ان کے انعقاد کے نظام الاوقات پر وقتاً فوقتاً نظر ثانی کی جائے گی۔ کمبائنڈ ہائر سکنڈری  سطح کے امتحان  2019 کے بقیہ دنوں کو ملا کر ، جونیئر انجینئر، ، امتحان 2019، اسٹینو گرافر گریڈ سی اینڈ ڈی امتحان 2019 اور اسکل ٹیسٹ برائے کمبائنڈ ہائر سکنڈری سطح کے امتحان 2018 کا انعقاد 3 مئی 2020 کے بعد یعنی لاک ڈاؤن کے دوسرے مرحلے کے مکمل ہو جانے کے بعد کیا جائے گا۔
امتحانات کے نظام الاوقات کی از سرنومقرر کردہ تاریخوں کی مشتہری کمیشن کی ویب سائٹ پر اور کمیشن کے علاقائی ؍ ذیلی علاقائی دفاتر میں بھی کی جائے گی۔ امتحانات کے انعقاد کے سالانہ کیلینڈر کی مشتہری پر بھی کمیشن کی جانب سے نظر ثانی کی جائے گی۔ یعنی امتحانات کی تاریخوں کی از سر نو ترتیب کو ذہن میں رکھتے ہوئے نظر ثانی کا یہ عمل انجام دیا جائے گا۔
اس کے علاوہ یہ بھی فیصلہ کیا گیا ہے کہ ایس ایس سی کے تمام افسران اور عملہ کے اراکین اپنی ایک دن کی تنخواہ کا عطیہ وزیراعظم کے شہریوں کی امداد اور ہنگامی صورتحال میں راحت بہم رسانی کے فنڈ  میں دیں گے۔
۔۔۔۔۔۔۔۔۔۔۔
U-1762
(
وزیراعظم کا دفتر
ریلوے کے ذریعے ہم ان علاقوں کو سلسلہ آپس میں جوڑ رہے ہیں جو پیچھے رہ گئے تھے:وزیر اعظم مودی
وزیر اعظم جناب نریندر مودی نے کہا ہے کہ ملک کے وہ حصے جو آپس میں جڑے ہوئے نہیں تھے اورجنھیں پیچھے چھوڑ دیا گیا تھا انھیں ریلوے کنکشن کے ذریعے آپس میں جوڑا جارہا ہے۔ جناب مودی گجرات میں کیوڑیا کو ملک کے مختلف حصوں سے جوڑنے والی آٹھ ٹرینوں کو جھنڈی دکھا کر روانہ کرنے اور ویڈیو کانفرنسنگ کے ذریعے ریاست میں ریلوے سے وابستہ متعدد پروجیکٹوں کا افتتاح کرنے کے بعد اظہار خیال کر رہے تھے۔
وزیر اعظم نے زور دے کر کہا کہ ریلوے لائن کو بڑی لائن میں بدلنے اور اس کی برق کاری کے کام میں تیز رفتاری آگئی ہے اور ریلوے لائن کو زیادہ تیز رفتاری کے لیے تیار کیا جارہا ہے۔ اس کی وجہ سے سیمی ہائی اسپیڈ ٹرینیں چلنے لگی ہیں اور ہم ہائی اسپیڈ کی طرف آگے بڑھ رہے ہیں۔ اس کے لیے بجٹ میں کئی گنا اضافہ کردیا گیا ہے۔
وزیر اعظم نے یہ بھی کہا کہ اس بات کو یقینی بنایا جارہا ہے کہ ریلوے ماحول دوست رہے۔ کیوڑیا اسٹیشن بھارت کا پہلا اسٹیشن ہے جو گرین بلڈنگ سرٹیفکیشن کے ساتھ شروع کیا گیا ہے۔
انھوں نے ریلوے سے وابستہ مینوفیکچرنگ اور ٹیکنالوجی میں آتم نربھرتا کی ضرورت پر زور دیا جس کے اب اچھے نتائج برآمد ہو رہے ہیں۔ یہ ہائی ہورس پاؤر کے بجلی سے چلنے والے انجنوں کی تیاری کی وجہ ہے کہ بھارت دنیا کی پہلی ڈبل اسٹیکڈ لانگ ہال کنٹینر ٹرین چلا سکا۔ آج دیسی ٹیکنالوجی سے تیار کردہ بہت سی جدید ٹرینیں بھارتی ریلوے کا حصہ ہیں۔
وزیر اعظم نے ہنرمند اسپیشلسٹ افرادی قوت اور پیشہ ور افراد کی ضرورت پر زور دیا تاکہ ریلوے میں تبدیلی کی ضرورتوں کو پورا کیا جاسکے۔ اس ضرورت کی وجہ سے وڈوڈرامیں ڈیمڈ ریلوے یونیورسٹی کا قیام عمل میں آیا۔ بھارت اُن چند ملکوں میں شامل ہے جن کے یہاں اس نوعیت کا ادارہ موجود ہے۔ ریل ٹرانسپورٹ ، ہمہ جہت ریسرچ اور ٹریننگ کے لیے جدید سہولتیں دستیاب کرائی جارہی ہیں۔ موجودہ اور مستقبل کے ریلوے کو آگے بڑھانے کے لیے 20 ریاستوں سے باصلاحیت نوجوانوں کو تربیت دی جارہی ہے۔ وزیر اعظم نے کہا کہ اس طرح کی تربیت کے ذریعے اپنی بات ختم کرتے ہوئے کہا کہ اس طرح اختراع اور ریسرچ کے ذریعے ریلوے کی جدید کاری میں مدد ملے گی۔
وزارت دفاع
رکشا منتری جناب راج ناتھ سنگھ نے تہران میں ایران کے وزیر دفاع سے کی ملاقات، بات چیت افغانستان اور دو طرفہ تعاون سمیت علاقائی سلامتی کے امور پر مرکوز
رکشا منتری جناب راج ناتھ سنگھ نے 5 ستمبر 2020 کو ایران کے دفاع اور مسلح افواج لاجسٹکس کے وزیر بریگیڈیئر جنرل امیر حاتمی سے مؤخر الذکر کی درخواست پر ایک دو طرفہ ملاقات کی۔ رکشا منتری ماسکو سے نئی دہلی آتے وقت تہران میں تھوڑی دیر کے لئے رکے تھے۔
دونوں وزرا کے مابین یہ ملاقات خوشگوار اور دوستانہ ماحول میں ہوئی۔ دونوں رہنماؤں نے ہندوستان اور ایران کے مابین صدیوں پرانے ثقافتی ، لسانی اور تہذیبی تعلقات پر زور دیا۔ انہوں نے دوطرفہ تعاون کو آگے بڑھانے کے طریقوں پر بات چیت کی اور افغانستان میں امن و استحکام سمیت علاقائی سلامتی کے امور پرتبادلہ خیال کیا۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 196.77 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد 88,284 ہے۔
فی الحال زیر علاج مریضوں کی شرح 0.20 فیصد ہے۔
سردست ملک میں شفایابی کی شرح 98.59 فیصد ہے۔
گزشتہ 24 گھنٹوں کے دوران 13,029 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,27,49,056 ہوگئی ہے۔
پچھلے 24 گھنٹوں کے دوران17,336نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((4.32 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 85.98کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,01,649 ٹیسٹ کئے گئے۔
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 219.04 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.10 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 27,374 ہے
گذشتہ 24 گھنٹوں میں 1,957 نئے معاملات سامنے آئے
شفایابی کی شرح فی الحال 98.75 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.27 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 219.04کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.10 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10415282
|
|
دوسری خوراک
|
|
10119677
|
|
احتیاطی خوراک
|
|
7046967
|
|
صف اول کے کارکنان
|
|
پہلی خوراک
|
|
18436963
|
|
دوسری خوراک
|
|
17717968
|
|
احتیاطی خوراک
|
|
13697131
|
|
12 سے 14 سال کی عمر کا گروپ
|
|
پہلی خوراک
|
|
41093959
|
|
دوسری خوراک
|
|
31975036
|
|
15 سے 18 برس کی عمر کے گروپ کے افراد
|
|
پہلی خوراک
|
|
61970030
|
|
دوسری خوراک
|
|
53183680
|
|
18سے44برس کی عمرکےگروپ کےافراد
|
|
پہلی خوراک
|
|
561345450
|
|
دوسری خوراک
|
|
516031967
|
|
احتیاطی خوراک
|
|
98306160
|
|
45 سے 59 برس کی عمر کے گروپ کے افراد
|
|
پہلی خوراک
|
|
204039463
|
|
دوسری خوراک
|
|
197018756
|
|
احتیاطی خوراک
|
|
49821233
|
|
60 سال سے زیادہ عمرکےافراد
|
|
پہلی خوراک
|
|
127675282
|
|
دوسری خوراک
|
|
123180520
|
|
احتیاطی خوراک
|
|
47894048
|
|
احتیاطی خوراک
|
|
21,67,65,539
|
|
کل تعداد
|
|
2,19,09,69,572
ہندوستان میں زیرعلاج مریضوں کی تعداد آج 26,292 ہوگئی جو ملک کے مجموعی پازیٹو معاملات کا 0.06 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.76 فیصد ہے۔گزشتہ 24 گھنٹوں کے دوران 3,208 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,40,63,406 ہے۔
گزشتہ 24 گھنٹوں کے دوران 2,139 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 2,64,216 ٹیسٹ انجام دیئے گئے۔ ہندوستان میں اس وقت تک مجموعی طور پر 89.76 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.13 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 0.81 فیصد درج کی گئی ہے۔
ماحولیات، جنگلات اور موسمیاتی تبدیلی کی وزارت
فضائی آلودگی کے لیے کمیونٹی پر مبنی حل
ماخذ کی تقسیم  مطالعات، 37 شہروں میں مختلف ذرائع اور فضائی آلودگی میں ان کے تعاون کی نشاندہی کرنے کے لیے کئے گئے ہیں۔
حکومت نے ملک بھر میں فضائی آلودگی کی سطح کو کم کرنے کے لیے ، قومی سطح کی حکمت عملی کے طور پر 2019 میں صاف ہوا کے قومی پروگرام  کا آغاز کیا ہے۔ این سی اے پی کے تحت ، ہوا کے معیار کو بہتر بنانے کی غرض سے، 131 غیر-حصولی / ملین سے زیادہ آبادی والے شہروں کے لیے، شہر مخصوص صاف ہوا کے ایکشن منصوبے تیار کئے گئے ہیں۔
مالی برس 20-2019 سے فضائی آلودگی کے مسئلے سے نمٹنے کے لیے، این سی اے پی کے تحت نیز پندرھویں مالیاتی کمیشن کے تحت الاٹ کی گئی رقم ، سال وار ضمیمہ-I کے طور پر درج ذیل دی گئی ہے۔
حکومت، ماحولیاتی پالیسیاں وضع کرنے میں عوامی مشاوارت کرتی ہے۔ کمیونٹی پر مبنی حل اپنانے ہوں گے جن میں دیگر چیزوں کے ساتھ ساتھ ، فضلہ کو منبع پر چھانٹ کر الگ کرنا، عوامی نقل وحمل کا استعمال، گاڑیوں کی دیکھ بھال اور درست پی یو سی سرٹیفکیٹ کا ہونا،فضائی آلودگی سے نمٹنے کے لیے ڈی جی سیٹس کے استعمال کی حوصلہ شکنی نیز الیکٹرک گاڑیوں کو اپنانا وغیرہ شامل ہیں۔
ضیمہ – I
این سی پی کے تحت اور پندرھویں مالیاتی کمیشن کے تحت ، سال وار مختص کردہ فنڈس کی تفصیلات
|
|
این سی اے پی کے تحت فنڈس کی تفصیلات
|
|
سال
|
|
مالی برس 19-20
|
|
مالی برس20-21
|
|
مالی برس21-22
|
|
مالی برس22-23
|
|
مالی برس23-24
|
|
مالی برس24-25
|
|
مالی برس25-26
|
|
مختص کردہ فنڈ 
|
|
224.92
|
|
150.52
|
|
98.75
|
|
596.6
|
|
650
|
|
650
|
|
651.25
|
|
پندرھویں مالیاتی کمیشن کے تحت فنڈس کی تفصیلات
|
|
|
|
مختص کردہ فنڈ 
|
|
-
|
|
4400
|
|
2025
|
|
2299
|
|
2431
|
|
2571
|
|
2621
یہ معلومات ماحولیات، جنگلات اور آب وہوا کی تبدیلی کے وزیر مملکت جناب اشونی کمار چوبے نے آج لوک سبھا میں ایک تحریری جواب میں فراہم کیں۔
صدر جمہوریہ کا سکریٹریٹ
صدر جمہوریہ ہند نے جموں وکشمیر میں شری ماتا ویشنو دیوی یونیورسٹی کے چھٹے جلسہ تقسیم اسناد سے خطاب کیا۔ انہوں نے سماج کے ہر شخص پر زور دیا کہ وہ بچوں کی حفاظت اور سلامتی کی ذمہ داری لے
نئیدہلی۔19؍اپریل۔صدر جمہوریہ ہند جناب رام ناتھ کووند نے 18 اپریل 2018 کو جموں وکشمیر میں شری ماتا ویشنو دیوی یونیورسٹی کے چھٹے جلسہ تقسیم اسناد میں شرکت کی اور اس سے خطاب کیا۔
اس موقع پر خطاب کرتے ہوئے صدر جمہوریہ نے ہند نےریاست میں ایک بچی کے وحشیانہ قتل کی حالیہ خبروں کا ذکر کیا۔ صدر جمہوریہ نے کہا کہ کسی معصوم بچے کے چہرے پر مسکراہٹ شاید دنیا کی سب سے زیادہ خوبصورت شے ہے۔ کسی سماج کیلئے اس کی کامیابی کو پرکھنے کا جو سب سے اچھا معیار ہے وہ یہ ہے کہ ایس میں ہمارے بچے کتنے محفوظ ہیں۔ بچوں کی حفاظت کرنا اور تمام بچوں کو یہ محسوس کرانے کی یقین دہانی کرنا کہ وہ محفوظ ہیں، کسی سماج کی سب سے بڑی ذمہ داری ہوتی ہے۔ ملک کے مختلف حصوں میں ہمارے بچے کبھی کبھی گھناؤنے جرائم کا شکار ہوجاتے ہیں۔ اگرچہ آزادی کو 70 سال گزر چکے ہیں لیکن اس طرح کے وحشیانہ واقعات، بڑے شرم کی بات ہے۔ ہمیں اپنے آپ سے پوچھنا ہوگا کہ ہم کس طرح کے سماج کی تعمیرکررہے ہیں؟ ہم اپنی آنے والی پیڑھیوں کو کیا دے رہے ہیں؟ کیا ہم ایک ایسا سماج تشکیل دے رہے ہیں جہاں خواتین انصاف ، مساوات اور آزادی کی حامل ہوں، جیسا کہ ہمارے آئین میں کہا گیا ہے۔ صدر جمہوریہ نے کہا کہ یہ ہم سب کی ذمہ داری ہے کہ ملک کے سبھی حصوں میں ان معاملات کو حل کرکریں۔
شری ماتا ویشنو دیوی یونیورسٹی کی ترقی کا ذکر کرتے ہوئے صدر جمہوریہ نے خوشی کا اظہار کیا کہ اس یونیورسٹی کے ٹیکنالوجی بزنس انکیوبیشن سینٹر نے کامیابی حاصل کی۔ مرکز ایسے اسٹارٹ اپ کی پرورش کرنے میں مدد دے سکتا ہے جن کی قیادت طلبا کریں۔ صدر جمہوریہ نے کہا کہ آج کی دنیا میں یونیورسٹیوں اور طلبا کی تحقیقی اختراع ٹیکنالوجی اور چھوٹی صنعتوں پر زور دینے کی ضرورت ہے۔
صدر جمہوریہ نے یہ بھی کہا کہ یونیورسٹی کے تقسیم اسناد کے جلسے میں سونے کے 12 تمغوں میں سے 8 تمغے لڑکیوں نے حاصل کئے ہیں۔ اس حقیقت کے باجود کہ ہمارا سماج لڑکوں کی بہ نسبت لڑکیوں پر زیادہ پابندیاں لگاتا ہے۔ نوجوان خواتین، بڑی کامیابیاں حاصل کررہی ہیں اور وہ بھی ہر میدان میں۔ صدر جمہوریہ نے خاص طور پر حالیہ دولت مشترکہ کھیلوں میں ملک کے ہر حصے سے تعلق رکھنے والی خواتین کی تمغہ جتنے کی حد تک کارکردگی کاذکر کیا۔
بعد میں شام کے وقت صدر جمہوریہ نے جموں کے امر محل میں ریاستی سرکار کی طرف سے دیئے گئے ایک سِوِک استقبالیہ میں شرکت کی۔ اجتماع سے خطاب کرتے ہوئے صدر جمہوریہ نے کہا کہ جموں وکشمیر کے عوام نے چیلنجوں کے باوجود حوصلے، استحکام اور تحمل کا مظاہرہ کیا ہے۔ ان پر سارے ملک کو فخر ہےاور ان کی صلاحیت پر بھروسہ ہے کہ وہ ان اقتصادی اور تعلیمی موقعوں کا استعمال کریں گے جو ریاست کے مختلف علاقوں میں پیدا کئے جارہے ہیں۔ صدر جمہوریہ نے ریاست کی حکومت اور عوام کو سراہا کہ انہوں نے ترقی کے تئیں اپنے عزم کا مظاہرہ کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-2164
(Visitor Counter : 69